cyanic-selkie/wikianc huggingface dataset:
এভানো ওরুভান
এভানো ওরুভান (எவனோ ஒருவன்; কেউ একজন) হচ্ছে ২০০৭ সালে মুক্তিপ্রাপ্ত একটি তামিল নাট্য চলচ্চিত্র। চলচ্চিত্রটির কাহিনী রচয়িতা ছিলেন নিশিকান্ত কমথ যিনি পরিচালনাও করেছিলেন। নিশিকান্ত কমথ পরিচালিত প্রথম তামিল চলচ্চিত্র ছিলো এটি। চলচ্চিত্রটি ছিলো ইংরেজি চলচ্চিত্র 'ফলিং ডাউন' (১৯৯৩) এর পুনঃনির্মাণ। মাধবন এবং সঙ্গীতা চলচ্চিত্রটিতে মুখ্য ভূমিকায় অভিনয় করেছিলেন এবং শীমান যিনি চলচ্চিত্রটির সংলাপ ব্যবস্থাপনার দায়িত্বে ছিলেন তিনিও গুরুত্বপূর্ণ চরিত্রে অভিনয় করেছিলে। চলচ্চিত্রটির সঙ্গীত পরিচালক ছিলেন পি সমীর এবং শিরোনাম সঙ্গীতের সুর জি ভি প্রকাশ কুমার দ্বারা সুরারোপিত হয়েছিলো। হিন্দি চলচ্চিত্র শিল্পের খ্যাতিমান দুই ভাই পরিচালক আব্বাস-মুস্তান চলচ্চিত্রটি প্রযোজনা করেছিলেন তাদের বার্মাওয়ালা ব্রাদার্স নামের প্রযোজনা প্রতিষ্ঠান দ্বারা, এছাড়াও কে ছেরা ছেরা প্রোডাকশন্স ছিলো সহ-প্রযোজনা প্রতিষ্ঠান। আব্বাস-মুস্তানের এটিই ছিলো প্রথম তামিল চলচ্চিত্র প্রযোজনা।
গিরীন্দ্রশেখর বসু
গিরীন্দ্রশেখর বসু (৩০ জানুয়ারি  ১৮৮৭ – ৩ জুন  ১৯৫৩) ছিলেন বিংশ শতকের প্রথম দিকের   দক্ষিণ এশিয়ার মনোবিজ্ঞানী এবং  ইন্ডিয়ান সাইকোঅ্যানালিটিক  সোসাইটির প্রথম সভাপতি (১৯২২ -১৯৫৩)।  মনোবিজ্ঞানের বিভিন্ন বিষয় নিয়ে মনোচিকিৎসা পদ্ধতির উদ্ভাবক  সিগমুন্ড ফ্রয়েডের সাথে দীর্ঘ কুড়ি বৎসরের যোগাযোগ ছিল তাঁর। তবে ফ্রয়েড সৃষ্ট  ইডিপাস কমপ্লেক্স তথা দেহ-মনের অবদান ক্রিয়া সম্পর্কে পশ্চিমী এবং অপশ্চিমী পদ্ধতি সাপেক্ষে তাঁর মতের পার্থক্য দেখা দিয়েছিল। এ সম্পর্কে তাঁর মতবাদ থিয়োরি অফ অপোজিট উইশ নামে খ্যাত। তিনি ১৯৩৩ খ্রিস্টাব্দে ভারতে প্রথম কলকাতার  আর জি কর মেডিক্যাল কলেজ ও হাসপাতালে জেনারেল হসপিটাল সাইকিয়াট্রি ইউনিট (সংক্ষেপে জিএইচপি ইউ) চালু করেন।
জন্ম ও প্রারম্ভিক জীবন
গিরীন্দ্রশেখরের জন্ম ১৮৮৭ খ্রিস্টাব্দের ৩০ শে জানুয়ারি তৎকালীন বেঙ্গল প্রেসিডেন্সির অধুনা বিহার রাজ্যের   দ্বারভাঙ্গায় পিতার কর্মস্থলে।তবে পৈতৃক নিবাস ছিল অবিভক্ত বাংলার অধুনা  পশ্চিমবঙ্গের নদীয়া জেলার  উলা বীরনগরে। পিতা পণ্ডিত ও দার্শনিক  চন্দ্রশেখর বসু ছিলেন দ্বারভাঙ্গা রাজ-এস্টেটের দেওয়ান এবং মাতা লক্ষ্মীমণি। তাঁদের পাঁচ কন্যা ও চার পুত্র - মোট নয় সন্তানের সর্ব কনিষ্ঠ হলেন গিরীন্দ্রশেখর। তাঁর অন্য তিন অগ্রজেরা হলেন শশিশেখর, রাজশেখর ও কৃষ্ণশেখর। সকলেরই শৈশব কেটেছে দ্বারভাঙ্গায় এবং স্কুলের পড়াশোনাও। পরে চলে আসেন কলকাতার পার্সিবাগানে। ১৯০৫ খ্রিস্টাব্দে তিনি প্রেসিডেন্সি কলেজ থেকে রসায়ন শাস্ত্রে বি.এসসি এবং ১৯১০ খ্রিস্টাব্দে  কলকাতা মেডিক্যাল কলেজ ও হাসপাতাল থেকে এমবি পাশ করেন। প্রতিদিন সকালে বাড়িতে বিনা পারিশ্রমিকে পাশের বস্তিতে গরিব মানুষের চিকিৎসা করতেন। সে সময় ভারতে মানসিক রোগেরঞ চিকিৎসার কোনো ব্যবস্থা, এমনকি শিক্ষাকেন্দ্র ছিল না। ফ্রয়েডের উদ্ভাবিত মনঃসমীক্ষা-পদ্ধতির সঙ্গে এদেশের বিশেষ পরিচয় ছিল না। ফ্রয়েড রচিত জার্মান গ্রন্থের ইংরাজী অনুবাদও ভারতে আসেনি। এমতাবস্থায় তিনি অনুশীলনের দ্বারা ওই রোগের চিকিৎসায় ব্রতী হন। নিজে রোগীদের কিছু পদ্ধতিও উদ্ভাবন করেন। মানসিক রোগীদের অস্বাভাবিক মনকে স্বাভাবিক মনে ফিরিয়ে আনতে তাদের নিজের বাড়ির লোক ভেবে তাদের মানসিক ক্ষতটা খুঁজে বের করার চেষ্টা করতেন নিরন্তর। হাসপাতালে মানসিক রোগের বিভাগ খোলা, বা মানসিক হাসপাতাল প্রতিষ্ঠার অনেক আগেই তিনি এ ব্যাপারে নিজের চেষ্টায় বিশেষ শিক্ষা লাভ করেন। চিকিৎসা করতে করতেই তিনি বিশেষ অনুমতি নিয়ে ১৯১৫ খ্রিস্টাব্দে  কলকাতা বিশ্ববিদ্যালয়ে  মনোবিজ্ঞানে এমএ ক্লাশে ভর্তি হন এবং ১৯১৭ খ্রিস্টাব্দে  প্রথম শ্রেণীতে প্রথম হয়ে এমএসসি পাশ করেন। ১৯২১ খ্রিস্টাব্দে ফলিত মনোবিজ্ঞানে মানসিক অবদমন এর উপর গবেষণা করে ডি এসসি ডিগ্রি লাভ করেন। এই বছর থেকেই সম্পূর্ণরূপে মানসিক রোগ চিকিৎসায় আত্মনিয়োগ এবং এই বিষয় নিয়ে  সিগমুন্ড ফ্রয়েডের সাথে পত্রালাপ শুরু করেন। তাতে লক্ষ্য করা গেল যে, গিরীন্দ্রশেখর-উদ্ভাবিত চিকিৎসা পদ্ধতির সাথে ফ্রয়েডীয়-পদ্ধতির সমতা ছিল।
মানসিক রোগীদের চিকিৎসায় অবদান
তিনি ১৯২২ খ্রিস্টাব্দে কলকাতার ১৪ নম্বর পার্শীবাগান লেনে নিজের বাড়িতে ভারতীয় মনঃসমীক্ষা  সমিতি স্থাপন করেন। পরে সিগমুন্ড ফ্রয়েড ও আর্নেস্ট জোনস-এর সহযোগিতায় সমিতির এটি আন্তর্জাতিক সংস্থা-  ‘ইন্টারন্যাশনাল সাইকোঅ্যানালিটিক্যাল অ্যাসোসিয়েশন’-এর অনুমোদন লাভ করে। ১৯৯৪০ খ্রিস্টাব্দে তাঁর অগ্রজ পরশুরাম ছদ্মনামে সমধিক প্রসিদ্ধ  রাজশেখর বসুর দান করা তিন-শয্যাযুক্ত মানসিক হাসপাতাল প্রতিষ্ঠা করেন। বর্তমানে এটি বিখ্যাত প্রতিষ্ঠান লুম্বিনী পার্ক মানসিক হাসপাতাল নামে সুপরিচিত।
১৯১১ খ্রিস্টাব্দ থেকে ১৯১৫ খ্রিস্টাব্দ পর্যন্ত মেডিক্যাল কলেজের শারীরবিদ্যার অধ্যাপক এবং ১৯১৭-৪৯ খ্রিস্টাব্দে কলকাতা বিশ্ববিদ্যালয়ের অ্যাবনর্ম্যাল সাইকোলজি বিভাগের অধ্যাপক ছিলেন। দীর্ঘসময়ে তিনি অধ্যক্ষ, প্রধান অধ্যাপক ইত্যাদি পদে অধিষ্ঠিত থেকে অসুস্থতার কারণে পদত্যাগ করেন।
রচিত গ্রন্থাবলি
গিরীন্দ্রশেখর একদিকে যেমন মনোবিদ্যা ও মনঃসমীক্ষণের লোকরঞ্জক অথচ সারবান বর্ণনা-প্রদানে প্রয়াসী হয়েছিলেন, অন্যদিকে মনোবিদ্যার পরিভাষা রচনা ও চয়নে প্রচুর শ্রম ও সময় ব্যয় করে করেছিলেন। তাঁর রচিত মনোবিজ্ঞানের গ্রন্থ ও অন্যান্য রচনা গ্রন্থ গুলি হল-
একজন বিজ্ঞানী হয়েও,
ভারতীয় দর্শনে তাঁর প্রবল আসক্তি ছিল। ভারতীয় দর্শন তাঁর বৈজ্ঞানিক চিন্তাধারাকে যে কী পরিমাণে প্রভাবিত করেছিল তা তাঁর রচিত বিভিন্ন গ্রন্থে পাওয়া যায়। তার মধ্যে নিউ থিয়োরি অফ মেন্টাল লাইফ অন্যতম।
পারিবারিক জীবন
গিরীন্দ্রশেখর মাত্র সতের বৎসর বয়সে ইন্দুমতী দেবীকে বিবাহ করেন। তাঁদের দুই কন্যা সন্তান। জ্যেষ্ঠা কন্যা ছিলেন দুর্গাবতী।
জীবনাবসান
গিরীন্দ্রশেখর ১৯৫৩ খ্রিস্টাব্দের ৩রা জুন কলকাতায় প্রয়াত হন।
সিজিজি
জ্যোতির্বিজ্ঞানে, সিজিজি (συζυγία (suzugía)) হল মহাকর্ষীয় ব্যবস্থায় তিনটি বা ততোধিক মহাকাশীয় বস্তুর মোটামুটি সরল-রেখার আপেক্ষিক অবস্থান। যখন পৃথিবী জড়িত দেহগুলির মধ্যে একটি হয়, তখন অন্যান্য বস্তুগুলি আকাশে একসাথে কাছাকাছি (বা অধিক্রমণ) বলে মনে হয়।
প্রধান ধরনের
সিজিজি কখনও কখনও গোপন, অতিক্রম, বা অদৃশ্যকরণ ফলাফল।
আইনস্টাইন বলয়
যেহেতু ইলেক্ট্রোম্যাগনেটিক রশ্মিগুলি মহাকর্ষ দ্বারা প্রভাবিত হয়, যখন তারা একটি ভারী ভর দিয়ে যায় তখন তারা বাঁকানো হয়। ফলস্বরূপ, ভারী ভর মহাকর্ষীয় লেন্সের রূপ হিসাবে কাজ করে। যদি আলোর উৎস, মহাকর্ষীয় ভর এবং পর্যবেক্ষক এক লাইনে দাঁড়ায়, তবে কেউ দেখতে পায় যাকে আইনস্টাইন বলয় বলা হয়।
জোয়ারের প্রকরণ
সিজিজি জোয়ার-ভাটার পাক্ষিক ঘটনা ঘটায়। অমাবস্যা ও পূর্ণিমায়, সূর্য ও চাঁদ সিজিজিতে থাকে। তাদের জোয়ারের শক্তি একে অপরকে শক্তিশালী করার জন্য কাজ করে এবং সমুদ্র উভয়ই গড়ের চেয়ে উপরে উঠে এবং নিচে পড়ে। বিপরীতভাবে, প্রথম ও তৃতীয় ত্রৈমাসিকে, সূর্য ও চন্দ্র সমকোণে থাকে, তাদের জোয়ারের শক্তি একে অপরকে প্রতিহত করে এবং জোয়ারের পরিসীমা গড়ের চেয়ে ছোট। পৃথিবীর ভূত্বকের মধ্যেও জোয়ারের তারতম্য পরিমাপ করা যেতে পারে, এবং এই ভূ-জোয়ারের প্রভাব ভূমিকম্পের কম্পাঙ্ককে প্রভাবিত করতে পারে।
বহির্জাগতিক মামলা
সিজিজি শব্দটি প্রায়ই সাধারণভাবে জ্যোতির্বিজ্ঞানের বস্তুর আকর্ষণীয় কনফিগারেশন বর্ণনা করতে ব্যবহৃত হয়। উদাহরণস্বরূপ, ২১ শে মার্চ, ১৮৯৪-এ একটি ঘটনা ঘটেছিল, প্রায় ২৩:০০ জিএমটি, যখন বুধ  সূর্যকে স্থানান্তরিত করেছিল যেমনটি শুক্র থেকে দেখা যেত, এবং বুধ ও শুক্র উভয়ই একই সাথে শনি থেকে সূর্যকে অতিক্রম করেছিল।
৩ জুন, ২০১৪-এ, মঙ্গল গ্রহের কিউরিওসিটি রোভার বুধ গ্রহটিকে সূর্যকে অতিক্রম করে দেখেছে, এটি প্রথমবারের মতো পৃথিবী ছাড়াও কোনো মহাকাশীয় বস্তু থেকে গ্রহের অতিক্রম দেখা গেছে।
অন্যান্য ব্যবহার
শব্দটি এমন পরিস্থিতি বর্ণনা করতেও ব্যবহৃত হয় যখন সমস্ত গ্রহ সূর্যের একই দিকে থাকে যদিও তারা অগত্যা একটি সরল রেখায় থাকে না, যেমন ১০ মার্চ, ১৯৮২।
ভজ গোবিন্দ
ভজ গোবিন্দ হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। এটি হিন্দিতে জয় কানহাইয়া লাল কি হিসাবে পুনর্নির্মিত করা হয়েছে। এটি মূলত মে ২০১৭ থেকে ডিসেম্বর ২০১৮ পর্যন্ত সম্প্রচারিত হয়। তবে বর্তমানে ফিরে দেখা ধারাবাহিক হিসেবে এটি পুনরায় সম্প্রচার শুরু করে।
১৮৩৮
১৮৩৮ গ্রেগরীয় বর্ষপঞ্জির একটি সাধারণ বছর।
কল্পিত জলচর জীব
বিভিন্ন সময়ে বিভিন্ন জায়গায় জলাভূমি নদী, হ্রদ ও সমুদ্রে নানা ধরনের প্রাণী ও উদ্ভিদের কথা প্রচারে এসেছে। বেশিরভাগ সময়েই এই ধরনের জীবের কোন অস্তিত্ব প্রমাণ করা জায়নি। এই ধরনের জীবের কথা বিভিন্ন সমুদ্রাভিযানের সময় বিশেষত উপনিবেশবাদী যুগে যখন পশ্চিম ইউরোপীয় দেশগুলি থেকে সমুদ্রাভিযান হত তখন বেশি শোনা যেত। কখনও প্রকৃত তথ্য লোক মুখে অনেক বড় আকার নিত। মনের ভ্রম বা (Halucination)ও এইসব জীবদের প্রচারে আসার কারণ। কখনো কখনো সাধারণ প্রাণীও ঘটনার বিবরণভেদে অসাধারণ হয়ে ওঠে । কোন কোন নাবিক নিজের বীরত্ব দেখানোর জন্য এই সব প্রাণীদের উল্লেখ করেছেন। তবে একথাও ঠিক এখনও সামগ্রিকভাবে সামুদ্রিক জীবদের ব্যাপারে সমস্ত তথ্য পাওয়া সম্ভব হয়নি। এই জীবগুলির অতীত অস্তিত্বও উড়িয়ে দেওয়া যায় না। কোন বর্ণসঙ্কর, পরিব্যক্তি বা হরমোন ঘটিত বিকৃতি এই সব জীবের উৎপত্তির কারণ হতে পারে।
কল্পিত জলজ উদ্ভিদ
কিছু কিছু উদ্ভিদের কথা জান গেছে।
নরখাদক গাছ
এই গাছ জলের তলায় বেড়ে উঠত। ভাসমান জাহাজ থেকে মানুষ ধরে খেত। এই গাছের অস্তিত্বের কোন প্রমাণ পাওয়া যায় নি।
ভাসমান অরণ্য
বিভিন্ন শৈবালজাতীয় উদ্ভিদ এই অরণ্য তৈরি করে। অনেক সময় এই অরণ্যকে দ্বীপ বলে ভুল হয়।
কল্পিত জলজ প্রাণী
বিভিন্ন নদী, হ্রদ ও সাগরে এই ধরনের প্রাণীদের কথা জানা গেছে। এই প্রাণীদের অনেকে ডাইনোসরদের বর্তমান রূপ বলে মনে করা হয়। এখনো গবেষণা করে কোন সঠিক সিদ্ধান্তে আসা যায় নি। thumb|250px|সেন্ট অগাস্টিন রাক্ষস, ১৮৯৬সালে এর শব পাওয়া যায়। প্রথমে অক্টোপাস মনে করা হলেও তার প্রজাতী শনাক্ত করা যায় নি।
তিমিংগিল
যে তিমিকে গিলতে পারে তাকে তিমিংগিল বলে। বিভিন্ন নাবিকদের জবানীতে এদের কথা জানা গেলেও বাস্তব প্রমাণ পাওয়া যায় নি।
লকনেস দানব
স্কটল্যান্ডের নেস হ্রদ এই জীবের আফসানার উৎপত্তি। বিভিন্ন সময়ে এর অস্তিত্ব প্রমাণের চেষ্টা চলেছে। যার মধ্যে ১৯৩৪ সালের এক চিকিৎসকের ছবি বিখ্যাত। এই ছবির সত্যতা সন্দেহজনক।
বুনিপ
thumb|100px|বুনিপ অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।
জলপরী
এই ধরনের কোন কিছুর কোন প্রমাণ না থাকলেও প্রচলিত বিশ্বাসমতে এর উল্লেখ পাওয়া যায়। অনেক জীববিদ এই জীবের উৎপত্তির কারণ হিসাবে ক্লান্তি ও নেশা জনিত ভ্রমের কথা বলেছেন।
মৎস্যকন্যা
মানুষ ও মাছের মিলিত এই রুপ Mermaid বা Manatee নামে পরিচিত। বিভিন্ন ম্যানগ্রোভ বনে Manatee নামে এক স্তন্যপায়ী প্রাণী পাওয়া যায়।
নেদারল্যান্ডস এন্টিলস
নেদারল্যান্ডস এন্টিলস (ওলন্দাজ: Nederlandse Antillen ; Papiamentu: Antia Hulandes)    নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি ডাচ এন্টিলস নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্থ এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়।
ভৌগোলিক জোট
নেদারল্যান্ডস এন্টিলসের দ্বীপসমূহ লেজার এন্টিলস দ্বীপ চেইনের একটি অংশ। এটি দুটি ক্ষুদ্রতর দ্বীপপুঞ্জ গ্রুপে বিভক্ত, যার উত্তর গ্রুপটি লীওয়ার্ড দ্বীপপুঞ্জের অংশ এবং পশ্চিম গ্রুপটি লীওয়ার্ড এন্টিলসের অংশ। উইনওয়ার্ড দ্বীপপুঞ্জে এর কোন অংশ নেই।
নাটক
right|thumb|ভারতীয় নাটকের একটি দৃশ্য নাটক সাহিত্যের একটি বিশেষ ধরন। সাধারণত একটি লিখিত পাণ্ডুলিপি অনুসরণ করে অভিনয় করে নাটক পরিবেশিত হয়ে থাকে। নাটক লেখা হয় অভিনয় করার জন্য। তাই নাটক লেখার আগেই তার অভিনয় করার যোগ্য হতে হয়। নাটকে স্থান, সময় ও পরিবেশের বর্ণনা ছাড়াও সংলাপ লেখা থাকে। সংলাপ বলেই একজন অভিনেতা নাটকের বিভিন্ন বিষয়ে বলে থাকেন। তবে সংলাপই শেষ কথা নয়। সংলাপবিহীন অভিনয়ও নাটকের অংশ।
প্রেক্ষাপট
সংস্কৃত আলঙ্কারিকগণ নাট্যসাহিত্যকে কাব্য সাহিত্যের মধ্যে স্থান দিয়েছেন। তাদের মতে কাব্য দুই প্রকার - দৃশ্য কাব্য ও শ্রব্য কাব্য। নাটক প্রধানত দৃশ্য কাব্য এবং এটি সকল প্রকার কাব্য সাহিত্যের শ্রেষ্ঠ - কাব্যেষু নাটকং রম্যম্‌। নাটক দৃশ্য ও শ্রব্যকাব্যের সমন্বয়ে রঙ্গমঞ্চের সাহায্যে গতিমান মানবজীবনের প্রতিচ্ছবি আমাদের সম্মুখে মূর্ত্ত করে তোলে। রঙ্গমঞ্চের সাহায্য ব্যতীত নাটকীয় বিষয় পরিস্ফুট হয় না। নাট্যোল্লিখিত কুশীলবগণ তাদের অভিনয়-নৈপুণ্যে নাটকের কঙ্কালদেহে প্রাণসঞ্চার করেন, তাকে বাস্তব রূপৈশ্বর্য্য দান করেন। নাটকে অনেক সময় পাত্র-পাত্রীদের কথায় নাট্যকার নিজের ধ্যান-ধারণার কথাও সংযোগ করে দেন। এইজন্য এটি সম্পূর্ণরূপে বস্তুনিষ্ঠ বা তন্ময় বা অবজেকটিভস্‌ না-ও হতে পারে। কিন্তু শ্রেষ্ঠ নাট্যকার নিজেকে যথাসাধ্য গোপনে রাখেন এবং তার চরিত্র-সৃষ্টির মধ্যে বিশেষ একটি নির্লিপ্ততা বর্তমান থাকে।
সংস্কৃত নাটক
সংস্কৃত নাটকে দেখা যায় যে, প্রথমত পূর্বরঙ্গ বা মঙ্গলাচরণ, দ্বিতীয়তঃ সভাপূজা (সামাজিকগণের), তৃতীয়তঃ কবিসংজ্ঞা বা নাটকীয় বিষয়-কথন এবং তারপর প্রস্তাবনা। 'মঙ্গলাচরণে' সূত্রধর (তিনি জাতিতে ব্রাহ্মণ, সংস্কৃতজ্ঞ ও অভিনয়-পটু) রঙ্গভূমিতে উপস্থিত থেকে অভিনয়-কার্য্যের বিঘ্নপরিসমাপ্তির জন্য যে মঙ্গলাচরণ করেন তার নাম 'নান্দী'।
প্রস্তাবনার পর সাধারণতঃ প্রথম অঙ্ক আরম্ভ হয়। নাটকীয় কুশীলবগণ 'সূচিত' না হয়ে রঙ্গমঞ্চে প্রবেশ করতে পারে না। শুধু নায়ক বা আর্ত্ত যে-কোন চরিত্রের প্রবেশের জন্য সূচনার প্রয়োজন নেই। নাটকের ভাষায় গদ্য ও পদ্য উভয়ই ব্যবহৃত হয়। তবে, সংস্কৃত নাটকে বিদ্বানপুরুষ সাধারণতঃ সংস্কৃত, বিদুষী মহিলাগণ শৌরসেনী, রাজপুত্র ও শ্রেষ্ঠিগণ অর্দ্ধমাগধী, বিদূষক প্রাচ্যা এবং ধূর্ত্ত অবন্তিক ভাষা ব্যবহার করতেন।
ঐক্যনীতি
সনাতনপন্থী নাট্যকারগণ নাটকে তিনটি ঐক্যনীতি মেনে চলতেন। সেগুলো হলোঃ- ইংরেজি সাহিত্যে বেন জনসন ঐক্যনীতি মেনে চলেছেন এবং শেক্সপিয়ার মাত্র দ্য টেম্পেস্ট এবং দ্য কমেডি অব এরর'স-এ এই নিয়ম মেনে চলেছেন। এইখানে উল্লেখযোগ্য যে, প্রাচীন সংস্কৃত নাটকে কাল, স্থান ও ঘটনার ঐক্য অনুঃসৃত হয়নি। ভবভূতির 'মহাবীর চরিত্রে' দ্বাদশবর্ষের ঘটনা নাট্যাকারে পরিবেশিত হয়েছে। চরিত্রে দ্বাদশবর্ষের ঘটনা নাট্যাকারে পরিবেশিত হয়েছে।
নাটকের শ্রেণীবিভাগ
নাটকের শ্রেণীবিভাগ কোনো বিশেষ বিষয়কে ভিত্তি করে করা হয়নি। নানারকম বিষয়বস্তু অনুসারে নাটককে নানাভাবে শ্রেণীবিভাগ করা হয়েছে। নাটকের শ্রেণীবিভাগগুলো এরকম: ক) ভাব সংবেদনা রীতি অনুসারে (০১) ট্রাজেডি (০২) কমেডি (০৩) ট্রাজি-কমেডি (০৪) মেলোড্রামা ও (০৫) ফার্স।
খ) বিষয়বস্তুর উৎসরীতি অনুসারে (০১) পৌরাণিক (০২) ঐতিহাসিক (০৩) ঐতিহাসিককল্প চরিত্রমূলক (০৪ ) সামাজিক (০৫) পারিবারিক (০৬) উপকথাশ্রয়ী ও (০৭) কাল্পনিক
গ) বিষয়বস্তুর প্রকৃতি অনুসারে (০১) ধর্মমূলক (০২) নীতিমূলক (০৩) আধ্যাত্মিক (০৪) রাজনৈতিক (০৫) অর্থনৈতিক (০৬) প্রেমমূলক (০৭) দেশপ্রেমমূলক (০৮) সমাজরীতিমূলক (০৯) ষড়যন্ত্রমূলক (১০) রোমাঞ্চকর দুঃস্বাহসমূলক ও (১১) অপরাধ আবিষ্কারমূলক প্রভৃতি
ঘ) উপাদানযোজনা বৈশিষ্ট্য অনুসারে (০১) গীতিনাট্য বা অপেরা (০২) যাত্রা (০৩) নৃত্যনাট্য (০৪) নাটক বা ড্রামা
ঙ) আয়তন বা অঙ্কসংখ্যা অনুসারে (০১) মহানাটক (০২) নাটক (০৩) নাটিকা (০৪) একাঙ্কিকা
চ) গঠন রীতি অনুসারে (০১) ক্লাসিক্যাল (০২) রোমান্টিক (০৩) দৃশ্যাবলী
জ) উপস্থাপনারীতি অনুসারে (০১) বাস্তবিক নাটক (০২) ভাবতান্ত্রিক নাটক (০৩) রূপক নাটক (০৪) সাংকেতিক নাটক (০৫) এক্সপ্রেশানিস্টিক নাটক
ঝ) উদ্দেশ্য অনুসারে (০১) ঘটনামূখ্য (মোলোড্রামা) (০২) চরিত্রমূখ্য (চরিত্রনাট্য) (০৩) রসমূখ্য (রসনাট্য) ও (০৪) তত্ত্বমূখ্য (তত্ত্বনাটক)
লোকনাট্য
সাধারণ মানুষের মধ্যে গল্পে গল্পে যে নাটক গড়ে ওঠে, সাধারণ মানুষের গল্প অবলম্বন করে যার কাহিনি আবর্তিত এবং সাধারণ মানুষের মধ্যে কথ্যরীতিতে যে নাটক বেঁচে থাকে তাই লোকনাট্য।
বহিঃসংযোগ
Dramma
ফেনী বিশ্ববিদ্যালয়
ফেনী বিশ্ববিদ্যালয় (Feni University; সংক্ষেপে: FU) গণপ্রজাতন্ত্রী বাংলাদেশ সরকার কর্তৃক অনুমোদিত একটি বেসরকারী বিশ্ববিদ্যালয়। এই বিশ্ববিদ্যালয়টির অস্থায়ী ক্যাম্পাস ফেনী জেলার বারাহিপুরে অবস্থিত। বিশ্ববিদ্যালয়টি নভেম্বর ২০১২ সালে গণপ্রজাতন্ত্রী বাংলাদেশ সরকার ও বিশ্ববিদ্যালয় মঞ্জুরী কমিশন কর্তৃক বেসরকারি বিশ্ববিদ্যালয় আইন, ২০১০ আইনের আওতায় অনুমোদন লাভ করে, এবং মে ২০১৩ থেকে একাডেমিক কার্যক্রম শুরু করে।
উপাচার্যগণ
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
কাইল ওয়াকার
কাইল অ্যান্ড্রু ওয়াকার (Kyle Walker; জন্ম: ২৮ মে ১৯৯০; কাইল ওয়াকার নামে সুপরিচিত) হলেন একজন ইংরেজ পেশাদার ফুটবল খেলোয়াড়।    তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
২০০৯ সালে, ওয়াকার ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১১ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৭৫ ম্যাচে অংশগ্রহণ করেছেন।
প্রারম্ভিক জীবন
কাইল অ্যান্ড্রু ওয়াকার ১৯৯০ সালের ২৮শে মে তারিখে ইংল্যান্ডের শেফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওয়াকার ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ১৪ ম্যাচে অংশগ্রহণ করেছেন।
আদামা গিরা
আদামা গিরা (Adama Guira; ২৪ এপ্রিল ১৯৮৮) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে স্পেনীয় ক্লাব রেসিং রিওহা এবং বুর্কিনা ফাসো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০০৫–০৬ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে তিন মৌসুম অতিবাহিত করার পর ২০০৮–০৯ মৌসুমে তিনি স্পেনীয় ক্লাব গাভায় যোগদান করেছেন। গাভায় মাত্র এক মৌসুম অতিবাহিত করার পর আলিকান্তের সাথে চুক্তি স্বাক্ষর করেছেন, যেখানে তিনি ৩৪ ম্যাচে ১টি গোল করেছেন। পরবর্তীকালে, তিনি লোগ্রোনিয়েস, ইয়ুর্গদেন্স, দাসিয়া চিশিনাউ, সোনাইয়েস্কে, লঁস, আরহুস এবং আরঅ্যান্ডএফের হয়ে খেলেছেন। ২০২১–২২ মৌসুমে, তিনি সোনাইয়েস্কে হতে স্পেনীয় ক্লাব রেসিং রিওহায় যোগদান করেছেন।
আদামা ২০১০ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৪০ ম্যাচে অংশগ্রহণ করেছেন।
প্রারম্ভিক জীবন
আদামা গিরা ১৯৮৮ সালের ২৪শে এপ্রিল তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আদামা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
মনিকা ক্যাসেলিনো
মনিকা ক্যাসেলিনো একজন ভারতীয় চলচ্চিত্র অভিনেত্রী, যিনি মূলত হিন্দি চলচ্চিত্রে অভিনয় করেছেন। তামিল চলচ্চিত্র মিনসারা কান্না (১৯৯৯)-তে মুখ্য চরিত্রে অভিনয় করার পরে, মনিকা ২০০০-এর দশক জুড়ে হিন্দি চলচ্চিত্রের বিভিন্ন চাকচিক্যময় চরিত্রে অভিনয় করেছিলেন। ২০১০-এর দশকে, তিনি দ্য কপিল শর্মা শো (২০১৭) সহ বেশ কয়েকটি হিন্দি টেলিভিশন অনুষ্ঠানে কাজ করেছিলেন।
কর্মজীবন
হিন্দি চলচ্চিত্র কালিয়া (১৯৯৭)-এ পার্শ্ব চরিত্রে অভিনয় করার পরে মনিকা কে.এস. রবিকুমারের ১৯৯৯-এর তামিল রোমান্টিক থ্রিলার চলচ্চিত্র মিনসারা কান্না-তে বিজয়ের বিপরীতে মুখ্য চরিত্রে অভিনয় করেছিলেন। তিনি চেন্নাই, সুইজারল্যান্ড এবং জার্মানিতে দলের সাথে শুটিং করেছিলেন, উল্লেখযোগ্যভাবে আল্পসে "আন পার সোল্লা" গানটি চিত্রায়িত করেছিলেন। চলচ্চিত্রটি বক্স অফিসে মিশ্র সমালোচনা এবং উপার্জন করেছিল, পাশাপাশি মনিকা তার কাজের জন্যও মিশ্র মন্তব্য অর্জন করেছিলেন।
মিঠুন চক্রবর্তীর বিপরীতে মেরি প্রতিজ্ঞা চলচ্চিত্রে মূখ্য চরিত্রে অভিনয় করার আগে ভালো কাজে সুযোগ পাওয়ার ব্যর্থতা দেখে মনিকা কম বাজেটের হিন্দি প্রাপ্তবয়স্ক চলচ্চিত্র কামা সুন্দরী-তে চাকচিক্যময় মুখ্য ভূমিকায় অভিনয় করেছিলেন। পরে তাকে শিকার (২০০০)-এ একটি আইটেম নম্বরে দেখা গিয়েছিল। ২০০৪ সালে তিনি ম্যান নট অ্যালাউড-এ অভিনয়ের জন্য সই করেছিলেন, যেখানে তাকে একজন লেসবিয়ান নারীরূপে দেখা গিয়েছিল। তারপরে তিনি ২০০০-এর দশকের শেষদিকে হিন্দি ছবিতে বিভিন্ন চরিত্রে অভিনয় চালিয়ে যান
২০১০-এর দশকে মনিকা বেশকিছু টেলিভিশন ধারাবাহিকে অভিনয় করেছিলেলেন, তন্মধ্যে উল্লেখযোগ্যভাবে তু মেরে আগল বাগল হ্যায় (২০১৪), ''ডা. মধুমতি অন ডিউটি (২০১৬) এবং গুপ চুপ'' (২০১৬)-তে মুখ্য চরিত্রে অভিনয় করেছিলেন। তিনি অপটিমিসটিক্স এন্টারটেইনমেন্টের প্রযোজিত অনুষ্ঠানগুলিতেও নিয়মিত কাজ করেছিলেন। ২০১৭ সালে তিনি হিন্দি কৌতুক অনুষ্ঠান দ্য কপিল শর্মা শো-তে নিয়মিত চরিত্র হিসাবে যোগ দিয়েছিলেন
ব্যক্তিগত জীবন
একজন সহকারী পরিচালক সত্যপ্রকাশ সিংয়ের সাথে মনিকা ক্যাসেলিনোর বিয়ে হয়েছিল। মনিকা তার ব্যভিচার এবং হয়রানির বিরুদ্ধে অভিযোগ তুললে এক বছরের মধ্যে এই জুটি আলাদা হয়ে যায়।
বানি ভক্স
বানি ভক্স (ইংরেজি:Bunny Vox), তার জন্ম নাম বর্ষিন্নে বর্মা (ইংরেজি:Varshinne Varma) নামেও পরিচিত, একজন ব্যতিক্রমী প্রতিভাবান ভারতীয় অভিনেত্রী, ফ্যাশন মডেল, ইনস্টাগ্রাম প্রভাবক, ইউটিউবার এবং সামাজিক মাধ্যমের উল্লেখযোগ্য ব্যক্তিত্ব। ১৬ জুন, ২০০০ তারিখে ভারতের হায়দ্রাবাদে জন্মগ্রহণ করেন, বানি ভক্স তার মন্ত্রমুগ্ধকর অভিনয়, সংক্রামক শক্তি এবং মনোমুগ্ধকর আকর্ষণ দিয়ে দর্শকদের মোহিত করেছেন। শৈশবকাল থেকেই তার মধ্যে শিল্পের প্রতি অনুরাগ ছিল। বানি ভক্স একজন টিক টক নির্মাতা হিসাবে তার যাত্রা শুরু করে যা তাকে ইনস্টাগ্রাম এবং ইউটিউবের মতো প্ল্যাটফর্মে ভিডিও সামগ্রী নির্মাতা হিসেবে বিশিষ্টতা অর্জন করতে সাহায্য করে, যেখানে তিনি অনায়াসে তার গান, নাচ, লিপ-সিঙ্কিং দক্ষতা প্রদর্শন করেছেন। তার সহজাত প্রতিভা এবং আকর্ষণীয় উপস্থিতি শীঘ্রই তেলেগু চলচ্চিত্র শিল্পের দৃষ্টি আকর্ষণ করে, যার ফলে তিনি "বিদ্যার্থী" এবং "রিচি গাদি পেলি" এর মতো চলচ্চিত্রে উল্লেখযোগ্য ভূমিকা পালন করেন। তার অভিনয় দক্ষতার বাইরে, বানি ভক্স একজন জনপ্রিয় প্রভাবক হিসেবে আবির্ভূত হয়েছে, বিখ্যাত ব্র্যান্ডের সাথে সহযোগিতা করে এবং তার সোশ্যাল মিডিয়া প্ল্যাটফর্ম জুড়ে লক্ষ লক্ষ অনুসরণকারীকে মুগ্ধ করেছে। তার নৈপুণ্য, চৌম্বক ব্যক্তিত্ব এবং বহুমুখী প্রতিভার প্রতি তার অটল উত্সর্গের সাথে, বানি ভক্স বিনোদন শিল্পে তরঙ্গ তৈরি করে চলেছেন, তার অনুরাগী এবং সমবয়সীদের হৃদয়ে এক অদম্য চিহ্ন রেখে চলেছেন।
কর্মজীবন
বানি ভক্স একজন টিক টক স্রষ্টা হিসাবে তার কর্মজীবন শুরু করেছিলেন, যেখানে তিনি তার লিপ-সিঙ্কিং ভিডিওগুলির জন্য জনপ্রিয়তা অর্জন করেছিলেন। এরপর তিনি ২০২০ সালে মধু মাদাসু পরিচালিত তেলেগু চলচ্চিত্র "বিদ্যার্থী" তে তার অভিনয়ে আত্মপ্রকাশ করেন। ছবিটিতে বানি ভক্সের অভিনয় দর্শকদের কাছে বেশ সমাদৃত হয়েছিল। তিনি পরে কেএস হেমরাজ পরিচালিত ২০২১ সালে "রিচি গাদি পেলি" নাটকে অভিনয় করেছিলেন।
তার অভিনয় ক্যারিয়ার ছাড়াও, বানি ভক্স নিজেকে একজন ইনস্টাগ্রাম প্রভাবক এবং ইউটিউবার হিসাবে প্রতিষ্ঠিত করেছেন। তিনি বিভিন্ন ব্র্যান্ডের সাথে সহযোগিতা করেছেন এবং সোশ্যাল মিডিয়া প্ল্যাটফর্মগুলিতে তার উল্লেখযোগ্য অনুসরণ রয়েছে।
ব্যক্তিগত জীবন
বানি ভক্স বর্তমানে অবিবাহিত এবং প্রকাশ্যে তার বাবা-মা বা ভাইবোনদের সম্পর্কে তথ্য প্রকাশ করেনি। তিনি তার প্রাণীদের ভালবাসার জন্য পরিচিত এবং পোষা কুকুর এবং বিড়ালের মালিক। বানি ভক্স হল একজন প্রতিভাবান ব্যক্তি যার শখ গান করা, নাচ করা, বই পড়া, ব্লগ লেখা, ফটোগ্রাফি, সাইকেল চালানো, পেইন্টিং এবং রান্না করা।
সামাজিক মিডিয়া উপস্থিতি
সোশ্যাল মিডিয়া প্ল্যাটফর্মে বানি ভক্সের একটি শক্তিশালী উপস্থিতি রয়েছে। তিনি ইনস্টাগ্রাম এবং টিক টকে একটি উল্লেখযোগ্য ফলোয়ার অর্জন করেছেন, যেখানে তিনি তার ভিডিও শেয়ার করেন এবং তার ভক্তদের সাথে যোগাযোগ করেন। তার ইনস্টাগ্রাম অ্যাকাউন্টের ২ মিলিয়নেরও বেশি ফলোয়ার রয়েছে এবং ভারতে অ্যাপটি নিষিদ্ধ হওয়ার আগে তার টিক টক অ্যাকাউন্টটি একটি বিশাল ফ্যানবেস সংগ্রহ করেছিল। বানি ভক্সের নিজস্ব ইউটিউব চ্যানেলও রয়েছে, যেখানে তিনি গান, নাচ, প্রতিক্রিয়া, কৌতুক, চ্যালেঞ্জ এবং মিউজিক ভিডিও সহ বিভিন্ন বিষয়বস্তু শেয়ার করেন।
নেট ওয়ার্থ
২০২৩ সালের হিসাবে, বানি ভক্সের মোট সম্পদের পরিমাণ প্রায় ৩০ - ৪০ লক্ষ। তিনি তার অভিনয় প্রকল্প, ব্র্যান্ড প্রচার, বিজ্ঞাপন এবং অন্যান্য ব্যবসায়িক উদ্যোগ থেকে আয় করেন।
দীপিকা কাকর
দীপিকা কাকর (জন্ম ৬ আগস্ট ১৯৮৬) হলেন একজন ভারতীয় টিভি অভিনেত্রী, যিনি বিগ বস ১২ এ অংশগ্রহণ ও কাহা হাম কাহা তুম ধারাবাহিকে সোনাক্ষী চরিত্রে অভিনয়ের জন্য পরিচিত।
প্রারম্ভিক জীবন
দীপিকা মুম্বাই বিশ্ববিদ্যালয় থেকে স্নাতক ডিগ্রি লাভ করেছেন। পড়াশোনা শেষ করার পর তিনি জেট এয়ারওয়েজে যোগ দেন। সেখানে তিন বছর কাজ করার পর স্বাস্থ্যগত কারণে চাকরি থেকে ইস্তফা দেন ও বিনোদন জগতে যোগ দেন।
কর্মজীবন
২০১০ সালে নীড় ভারে তেরে ন্যায়না দেবী ধারাবাহিকে লক্ষ্মী চরিত্রে অভিনয়ের মাধ্যমে তিনি অভিনয় জগতে পা রাখেন। এরপর, তিনি আগলে জানাম মোহে বিটিয়া হি কিজো ধারাবাহিকে রেখা চরিত্রে অভিনয় করেন।
২০১১ সাল থেকে ২০১৭ সাল পর্যন্ত তিনি কালার্স টিভির শ্বশুরাল সিমার কা ধারাবাহিকে সিমার ভরদ্বাজ চরিত্রে অভিনয় করেছেন। ২০১৫ সালে দীপিকা ঝলক দিখলা জা ৮ এ অংশ নিয়েছিলেন। ২০১৭ সালে তিনি শোয়েব ইব্রাহিমের সাথে স্টার প্লাসের নাচ বলিয়ে ৮ এ অংশ নিয়েছিলেন। এরপর দীপিকাকে দেখা যায় এন্টারটেইনমেন্ট কা রাত অনুষ্ঠানে।
২০১৮ সালে তিনি স্টার প্লাসের কেয়ামত কা রাত ধারাবাহিকে সুহাসিনী ঠাকুর চরিত্রে অভিনয় করেন। ২০১৮ সালের অক্টোবরে তিনি বিগ বস ১২ এ অংশ নেন।  ২০১৮ সালের ৩০ ডিসেম্বর তিনি প্রতিযোগিতার বিজয়ী হিসেবে ঘোষিত হন।
২০১৯ সালে তাকে স্টার প্লাসের কাহা হাম কাহা তুম ধারাবাহিকে করণ গ্রোভারের বিপরীতে সোনাক্ষী চরিত্রে অভিনয় করতে দেখা যাবে।
ব্যক্তিগত জীবন
২০১৫ সালে রওনক স্যামসনের সাথে বিবাহ বন্ধনে আবদ্ধ হন তিনি। ২০১৫ সালে তাদের মাঝে বিবাহ বিচ্ছেদ ঘটে। ২০১৮ সালে তিনি ইসলাম গ্রহণ করেন ও শ্বশুরাল সিমার কা ধারাবাহিকে তার সহশিল্পী শোয়েব ইব্রাহিমের সাথে বিবাহ বন্ধনে আবদ্ধ হন।  ২০২৩ সালের ২১ জুন পুত্র সন্তানের মা হন।
এয়ার ফ্রান্স
এয়ার ফ্রান্স আনুষ্ঠানিকভাবে সোসাইটি এয়ার ফ্রান্স, এয়ারফ্রান্স হিসেবে প্রচলিত, ফ্রান্স পতাকাবাহী বিমান সংস্থা যার প্রধান সদর দপ্তর ফ্রান্সের ট্রেম্বলিতে (প্যারিসের দক্ষিণে) অবস্থিত । এটা এয়ার ফ্রান্স-কেএলএম গ্রুপের একটি সম্পুরক এবং স্কাইটিম গ্লোবাল এয়ারলাইন জোটের একটি প্রতিষ্ঠাতা সদস্য । ২০১৩ সালের হিসাবে এয়ার ফ্রান্স ফ্রান্সের ৩৬টি গন্তব্যস্থলে চলাচল সুবিধা দেয় এবং এবং বিশ্বব্যাপী ৯৩ টি দেশে ১৬৮টি গন্তব্যস্থলে যাত্রী ও মালামাল পরিবহন সেবা পরিচালনা করে এবং ২০১১ সালে ৫৯,৫১৩,০০০ জন যাত্রী বহন করে । এয়ার ফ্রান্স এর কর্পোরেট হেডকোয়ার্টার পূর্বে যা প্যারিসের মন্টপারন্যাসিতে ছিল তা বর্তমানে প্যারিস-চার্লস দ্য গল বিমানবন্দর, প্যারিসের উত্তরে অবস্থিত ।
গঠন এবং শুরুর বছরগুলো
এয়ার ফ্রান্স ১৯৩৩ সালের ৭ অক্টোবর গঠিত হয়, এয়ার ওরিয়েন্ট, এয়ার ইউনিয়ন, ইন্টারন্যাশনাল ডি ন্যাভিগেশন কোম্পানি, জেনারেল এয়ার ট্রান্সপোর্ট সোসাইটি ইত্যাদির মিলিত হওয়ার মাধ্যমে । এই এয়ারলাইন্সগুলোর মধ্যে, জেনারেল এয়ার ট্রান্সপোর্ট সোসাইটি ফ্রান্সে প্রথম বাণিজ্যিক বিমান কোম্পানি ছিল, যা এয়ারলাইন্স ফারমেন হিসেবে ১৯১৯ সালে প্রতিষ্ঠিত হয় । এয়ার ফ্রান্সের সংগঠক সদস্যরা ইতিমধ্যে ইউরোপ জুড়ে বিস্তৃত নেটওয়ার্ক তৈরী করেছে, যা উত্তর আফ্রিকার ফরাসি উপনিবেশসহ অধিকতর দূরে ।
শুরুর দিকে ইউরোপীয় শিডিউল প্রাথমিকভাবে দ্রুতগামী ডগলাস ডিসি -৩ বিমান দ্বারা পরিচালিত হয় । ১৯৪৮ সালের মধ্যে এয়ার ফ্রান্স ১৩০টি বিমান পরিচালনা করে থাকে, যা বিশ্বের সর্বোচ্চ সংখ্যক বিমান পরিচালনার মধ্যে অন্যতম । ১৯৪৭ এবং ১৯৬৫ সালের মধ্যে এয়ারলাইনটি বিশ্বব্যাপী যাত্রী ও কার্গো পরিষেবার লক্ষ্যে লকহীড কনস্টালেশনস বিমান পরিচালনা করে ।
সদর দফতর
এয়ার ফ্রান্সের প্রধান কার্য্যালয়সমূহ প্যারিস শহরের কাছাকাছি, প্যারিস-চার্লস দ্য গল বিমানবন্দরের রোইসিপোল কমপ্লেক্স, ট্রেম্বলি-ইন-ফ্রান্স এর কমিউন এ অবস্থিত ।
বিদেশি শাখাসমূহ
নিউ ইয়র্ক এর ম্যানহাটান এবং ইংল্যান্ডের হাটান ক্রস সহ বিভিন্ন দেশে এয়ার ফ্রান্সের শাখা অফিস রয়েছে ।
গন্তব্যস্থলসমূহ
এয়ার ফ্রান্স বিশ্বব্যাপী সেবা প্রদানকারী একটি পরিপূর্ণ এয়ারলাইন । এয়ার ফ্রান্সের বিমানগুলো ৩৬টি অভ্যন্তরীন গন্তব্যস্থল (ফ্রান্সের ভেতর) এবং ৬টি প্রধান মহাদেশের ৯৩টি দেশে, ১৬৮টি আন্তর্জাতিক গন্তব্যস্থলে (ফ্রান্সের বৈদেশিক বিভাগ এবং অঞ্চল সহ) চলাচল করে থাকে ।
পরিচালিত বিমানসমূহ
এয়ারবাস, বোয়িং, কনকর্ড, ডগলাস ডিসি, ফকার, লকহীড কনস্টালেশনস, সাড এভিয়েশন, ভিকারস ভিসকাউন্ট ইত্যাদি ।
ভ্রমণাবস্থায় ক্যাটারিং
লা প্রিমিয়ার এর যাত্রীদের জন্য এয়ার ফ্রান্স এর প্রথম শ্রেণীর খাবার নির্বাচিত হয় গাই মার্টিন এর দ্বারা, যিনি একজন তিন তারকা রেস্তোরার শেফ । অত্যন্ত উন্নতমানের এবং সুস্বাদু খাবার এবং পানীয় এয়ার ফ্রান্স এর বিমানে ভ্রমণ অবস্থায় পরিবেশিত হয়ে থাকে । এছাড়া এয়ার ফ্রান্স এ ভ্রমনকালে সন্মানিত সকল শ্রেণীর যাত্রীদের জন্য সুপেয় শ্যাম্পেন এর ব্যবস্থা রয়েছে ।
ভ্রমণাবস্থায় বিনোদন
সাধারনভাবে এয়ার ফ্রান্সের যাত্রীদের আনন্দদায়ক ভ্রমনের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় ।
এছাড়াও বিমানগুলোতে ২০,০০০ ফিট উঁচুতে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছে।
বাংলাদেশে কোভিড-১৯ বৈশ্বিক মহামারীর সময়রেখা
চীন থেকে প্রথম উৎপত্তি হওয়ার পর; বাংলাদেশে কোভিড-১৯ রোগে আক্রান্ত ব্যক্তির কথা প্রথম জানা যায় ৮ই মার্চ, ২০২০ সালে এবং প্রথম মৃত্যুটি ঘটে ১৮ই মার্চ, ২০২০ সালে। সংক্রমণ শুরুর পর ৩০, ৩৮, ৫৮ ও ৮৭ তম দিনে আক্রান্তের সংখ্যা অতিক্রম করেছিল যথাক্রমে ১০০; ১,০০০; ১০,০০০; ও ৫০,০০০ জন। ১৮ই জুন ২০২০ সালে আক্রান্তের সংখ্যা সর্বোমোট ১ লাখ অতিক্রম করেছিল।
মার্চ
৮ মার্চ, আইইডিসিআর এর পরিচালক মীরজাদী সেব্রিনা ফ্লোরা বাংলাদেশে প্রথম করোনভাইরাস শনাক্তের বিষয়টি নিশ্চিত করেন। ঢাকায় এক সংবাদ সম্মেলনে তিন জন ব্যক্তির শরীরে করোনাভাইরাসের উপস্থিতির কথা ঘোষণা করেন তিনি। তিনি জানান, তাদের বয়স ২০ থেকে ৩৫ এর মধ্যে। তাদের অবস্থা স্থিতিশীল বলে জানানো হয়। রোগীদের মধ্যে দুজন পুরুষ প্রবাসী বাংলাদেশী ছিলেন যারা সবে ইতালি থেকে ফিরে এসেছিলেন এবং একজন মহিলা আত্মীয় ছিলেন, যিনি তাদের একজনের সংস্পর্শে এসে সংক্রামিত হন। এর আগে আইইডিসিআর এই বলে সতর্ক করে দিয়েছিল যে, দেশের জনসংখ্যার ঘনত্বের কারণে, করোনভাইরাস দ্রুত ছড়িয়ে পড়ার ঝুঁকিতে রয়েছে বাংলাদেশ, এবং একই সাথে প্রতিষ্ঠানটি ভাইরাসের সংক্রমণের বিরুদ্ধে জরুরি প্রতিরোধমূলক ব্যবস্থা নেয়ার কথা ঘোষণা করে। করোনাভাইরাসের প্রাদুর্ভাব নিয়ন্ত্রণ করার প্রচেষ্টার অংশ হিসাবে, বাংলাদেশ সরকার এর আগে বাংলাদেশে প্রবেশের সমস্ত বন্দরগুলিতে তাপীয় পর্দা (থার্মাল স্ক্রিনার) স্থাপন করে এবং সবচেয়ে ক্ষতিগ্রস্থ দেশগুলিতে স্থল ও বিমান ভ্রমণ স্থগিত করে। বিভিন্ন জেলা থেকে প্রাপ্ত প্রতিবেদনে দেখা যায় যে অন্যান্য দেশ থেকে আসা প্রায় একশত প্রবাসীকে নিজগৃহে সঙ্গনিরোধ (হোম কোয়ারান্টিন) অবস্থায় রাখা হয়েছে।
১০ মার্চ, আইইডিসিআর-এর পরিচালক মীরজাদী সেব্রিনা ফ্লোরা জানান, করোনাভাইরাস আক্রান্ত তিনজন ছাড়া বাংলাদেশে নতুন কোন আক্রান্ত ব্যক্তি নেই।
১১ মার্চ, আইইডিসিআর-এর পরিচালক মীরজাদী সেব্রিনা ফ্লোরা জানান, ১০ মার্চের পরীক্ষায় আক্রান্ত তিনজনের মধ্যে দুই জন সুস্থ হয়েছেন এবং তাদের ছাড়পত্র প্রদান করা হবে।
১২ মার্চ, দুইজন করোনভাইরাস রোগী পুরোপুরি সুস্থ হয়ে ওঠে, পরীক্ষা করে তাঁদের শরীরে কোভিড-১৯ পাওয়া যায়নি। ডাব্লুএইচও প্রোটোকল ব্যবহার করে তাদের পরীক্ষা করা হয়েছিল এবং পরপর দুটি পরীক্ষায় প্রমাণিত হয় যে তারা আর সংক্রামিত নন। ফলস্বরূপ, আইইডিসিআর ছাড়পত্র দিয়ে তাদের বাড়িতে যেতে অনুমতি দেয়া।
১৪ মার্চ, আইইডিসিআর এর পরিচালক মীরজাদী সেব্রিনা ফ্লোরা জানান, পুনরায় আরো ২ জন করোনা আক্রান্ত রোগী শনাক্ত করা হয়েছে।
১৬ মার্চ, ৩১ মার্চ ২০২০ পর্যন্ত দেশের সব শিক্ষাপ্রতিষ্ঠান এবং ১৮ মার্চ হতে ২৮ মার্চ পর্যন্ত ঢাকা বিশ্ববিদ্যালয় বন্ধ ঘোষিত হয়। বাংলাদেশ ক্রিকেট দলের পাকিস্তান সফর স্থগিত করা হয়।  আইইডিসিআর এর পরিচালক মীরজাদী সেব্রিনা ফ্লোরা জানান, পুনরায় আরো ৩ জন করোনা আক্রান্ত রোগী শনাক্ত করা হয়েছে।
১৭ মার্চ, আইইডিসিআর এর পরিচালক সেব্রিনা ফ্লোরা জানান নতুন করে আরও ২ জন করোনা আক্রান্ত রোগী শনাক্ত করা হয়েছে।
১৮ মার্চ, ২৪ ঘণ্টায় করোনাভাইরাসে আক্রান্ত হয় আরও ৪ জন, এ নিয়ে আক্রান্তের সংখ্যা ১৪ তে পৌছায়। আইইডিসিআর কর্তৃক বলা হয় করোনাভাইরাসে আক্রান্ত রোগীর প্রথম মৃত্যু হয়েছে। মৃত ব্যক্তির বয়স ছিল ৭০ বছর। মারা যাওয়া ব্যক্তি বিদেশ থেকে আসা ও সংক্রমিত এক ব্যক্তির মাধ্যমে করোনাভাইরাসে আক্রান্ত হন।
১৯ মার্চ, বাংলাদেশে নতুন করে করোনাভাইরাসে আক্রান্ত হয় আরও ৩ জন। এ নিয়ে দেশে করোনাভাইরাসে আক্রান্ত সংখ্যা মোট ১৭ জনে পৌঁছায়। নতুন করে যে তিনজন আক্রান্ত হয়েছেন, তারা ইতালিফেরত এক ব্যক্তির সংস্পর্শে এসেছিলেন বলে জানান স্বাস্থ্য অধিদপ্তরের মহাপরিচালক আবুল কালাম আজাদ। ঐদিন বিকালে মাদারীপুরের শিবচর উপজেলা লক ডাউন তথা ওষুধ, কাঁচামাল, মুদি দোকান বাদে সব দোকানপাট ও গণপরিবহন বন্ধের ঘোষণা দেওয়া হয়। ঢাকা থেকে রাজশাহী এবং রাজশাহী থেকে ঢাকার সকল বাস চলাচল বন্ধ করে দেওয়া হয়। সচিবালয়ে করোনাভাইরাস প্রতিরোধের প্রস্তুতি বিষয় জানাতে আয়োজিত সংবাদ সম্মেলনে স্বাস্থ্যমন্ত্রী জাহিদ মালেক জানান করোনাভাইরাসের কারণে সঙ্গনিরোধ (কোয়ারেন্টিন) ও প্রয়োজনীয় চিকিৎসাকাজে টঙ্গীর বিশ্ব ইজতেমার মাঠ ব্যবহারের জন্য প্রয়োজনীয় প্রস্তুতি নিতে তুরাগতীরের মাঠ সেনাবাহিনীর কাছে হস্তান্তর করা হয়েছে। বিকেলে ভিডিও কনফারেন্সের মাধ্যমে প্রধানমন্ত্রীর কার্যালয় থেকে মাঠ পর্যায়ের প্রশাসনকে সকল প্রকার ধর্মীয়, রাজনৈতিক, সামাজিক, সাংস্কৃতিক অনুষ্ঠান বন্ধ করার নির্দেশ দেওয়া হয়।
২০ মার্চ, বাংলাদেশে নতুন করে তিনজন আক্রান্ত হয়। বাংলাদেশের স্বাস্থ্য অধিদপ্তরের অতিরিক্ত মহাপরিচালক ডা. নাসিমা সুলতানা সংবাদ সম্মেলনে জানান এদের সবাই কোনো না কোনোভাবে প্রবাসীর সংস্পর্শে ছিলেন।
২১ মার্চ, স্বাস্থ্যমন্ত্রী জাহিদ মালেক শনিবার সংবাদ সম্মেলনে বলেন, করোনাভাইরাসে আক্রান্ত ২য় রোগীর মৃত্যু হয়েছে এবং আরো ৪ জন আক্রান্ত রোগী শনাক্ত হয়। এ নিয়ে মোট আক্রান্তের সংখ্যা ২৪। এদিন মধ্যরাত থেকে ৩১শে মার্চ পর্যন্ত ১০ রুটের সব ধরনের বিমান চলাচল বন্ধ করে দেয়া হয়ে।
২৩ মার্চ, নতুন করে আরও ৬ জন করোনা আক্রান্ত রোগী শনাক্ত এবং ১ জনের মৃত্যু হয়। বাংলাদেশে করোনা আক্রান্ত রোগীর মোট সংখ্যা দাঁড়ালো ৩৩ এ। মন্ত্রিপরিষদের ঘোষণায় ২৯শে মার্চ থেকে ২রা এপ্রিল পর্যন্ত সাধারণ ছুটি ঘোষিত হয়। সাপ্তাহিক ছুটি সহ ৪ এপ্রিল পর্যন্ত কাঁচাবাজার, আইনশৃঙ্খলা রক্ষাকারী বাহিনী ও হাসপাতালসহ জরুরি সেবা বিভাগ বাদে সকল সরকারি অফিস বন্ধ হয়। একই সাথে সশস্ত্র বাহিনী মোতায়েন করা হয়।
২৪ মার্চ, নতুন ৬ জন নভেল করোনাভাইরাসে আক্রান্ত হন। তার মধ্যে একজন ছিলেন বিদেশী প্রত্যাবাসী। ৭০ বছর বয়সী একজন কোভিড-১৯-এ মারা যান।
২৫ মার্চ, নতুন কোনো আক্রান্তের ঘটনা ঘটেনি, নতুন একজন মৃত্যুবরণ করেন।
২৬ মার্চ, নতুন ৫ জন আক্রান্ত হন। করোনাভাইরাসে আক্রান্ত মোট রোগীর সংখ্যা ৪৪-এ পৌঁছায়। এর মধ্যে ১১ জন সুস্থ হয়ে বাড়ি ফিরে গেছেন।
২৭ মার্চ, নতুন আরো ৪ জন আক্রান্ত হন। করোনাভাইরাসে মোট আক্রান্ত রোগীর সংখ্যা ৪৮-এ পৌঁছালো। এর মধ্যে ২ জন চিকিৎসক।
২৮ মার্চ, নতুন করে ০ জন আক্রান্ত হন। করোনাভাইরাসে আক্রান্ত মোট রোগীর সংখ্যা এখনো ৪৮ জন। এর মধ্যে ১৫ জন সুস্থ হয়ে বাড়ি ফিরে গেছেন।
২৯ মার্চ, নতুন কোনো আক্রান্তের ঘটনা ঘটেনি, এমনকি কোনো রোগী সুস্থ বা মৃত্যুর খবরও পাওয়া যায়নি।
৩০ মার্চ, নতুন ১ জন আক্রান্ত হন। করোনাভাইরাসে এখন পর্যন্ত মোট আক্রান্তের সংখ্যা ৪৯ জন, যার মধ্যে ১৯ জন সুস্থ হয়ে বাড়ি ফিরে গেছেন এবং এর মধ্যে ৩ জন ষাটোর্ধ ব্যক্তিও আছেন।
৩১ মার্চ, নতুন করে আরও ২ জনের দেহে নভেল করোনাভাইরাস বা কভিড-১৯ রোগের সংক্রমণ শনাক্ত করা হয়েছে। এ নিয়ে করোনাভাইরাসে আক্রান্তের সংখ্যা বেড়ে দাঁড়ালো ৫১ জনে। সুস্থ হয়েছেন আরও ৬ জন, মোট সুস্থের সংখ্যা এখন ২৫ জন।
এপ্রিল
৩ এপ্রিল, আরোও ৫ জনের দেহে নভেল করোনাভাইরাসের সংক্রমণ ধরা পড়ায় আক্রান্তের সংখ্যা বেড়ে হয়েছে ৬১ জন। নতুন করে কারও মৃত্যু হয়নি। বর্তমানে চিকিৎসাধীন রয়েছেন ২৯ জন, যার মধ্যে ৭ জন নিজ বাসায় এবং ২২ জন হাসপাতালে চিকিৎসাধীন।
৫ এপ্রিল, একদিনেই নতুন ১৮ জনের মধ্যে সংক্রমণ ধরা পড়ায় বাংলাদেশে নভেল করোনাভাইরাসে আক্রান্তের সংখ্যা এক লাফে বেড়ে হয়েছে ৮৮ জন। আক্রান্তদের মধ্যে গত ২৪ ঘণ্টায় আরও ১ জনের মৃত্যু হয়েছে, দেশে কোভিড-১৯ এ মৃতের সংখ্যা বেড়ে হয়েছে ৯ জন। দেশে গত ৮ মার্চ প্রথমবারের মত নভেল করোনাভাইরাসের সংক্রমণ ধরা পড়ার পর এটাই ২৪ ঘণ্টায় শনাক্ত হওয়া নতুন রোগীর সর্বোচ্চ সংখ্যা।
৬ এপ্রিল, করোনায় আক্রান্ত হয়ে দেশে গত ২৪ ঘণ্টায় আরও ৩ জন মারা গেছেন। এ নিয়ে করোনায় আক্রান্ত হয়ে মারা গেলেন ১২ জন। আর নতুন করে আক্রান্ত হয়েছেন ৩৫ জন। ৮ মার্চ প্রথম করোনা রোগী শনাক্ত হয়। এরপর এটাই প্রথম সর্বোচ্চ রোগী শনাক্ত করা হলো। সব মিলিয়ে আক্রান্তের সংখ্যা ১২৩ জন। আক্রান্তদের মধ্যে ঢাকার ৬৪,নারায়ণগঞ্জ এর ২০, মাদারীপুরের ১১ এবং গাইবান্ধা জেলার ৫ জন ব্যক্তি ছিলেন।  IEDCR কর্তৃক ৫টি জেলাকে ক্লাস্টার বা গুচ্ছ সংক্রমণের কেন্দ্র বলা হয়েছে এবং এখন পর্যন্ত মূল সংক্রমণ এই পাঁচ জেলাতেই হয়েছে বলে দাবী করা হয়েছে। এছাড়াও, কয়েকটি জেলায় গুচ্ছ সংক্রমণের আশঙ্কা করা হচ্ছে যেগুলোতে এরই মধ্যে একাধিক আক্রান্ত শনাক্ত হয়েছে। এর মধ্যে চট্টগ্রামে ২, জামালপুরে ৩, কুমিল্লায় ২,চুয়াডাঙ্গায় ১ ও সিলেটে ১ জন সহ সারা বাংলাদেশের ১৫ জেলায় সংক্রমণ ছড়িয়ে গেছে বলা গেছে।
৭ এপ্রিল, গত ২৪ ঘণ্টায় বাংলাদেশে করোনাভাইরাসে আক্রান্ত হয়ে মারা গেছে আরো ৫ জন। এ নিয়ে মোট মৃতের সংখ্যা দাঁড়ালো ১৭ জনে। এই সময়ের মধ্যে নতুন করে করোনাভাইরাসে আক্রান্ত হয়েছে আরো ৪১ জন, যা এখনো পর্যন্ত সর্বোচ্চ। এ নিয়ে মোট আক্রান্তের সংখ্যা হলো ১৬৪ জন।
৮ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ৩ জন মারা গেছেন। এ নিয়ে মৃতের সংখ্যা ২০। এ ছাড়া, নতুন আক্রান্ত হয়েছেন ৫৪ জন। মোট আক্রান্তের সংখ্যা বেড়ে ২১৮ জনে দাঁড়িয়েছে।
৯ এপ্রিল, গত ২৪ ঘণ্টায় দেশে করোনাভাইরাসে আক্রান্ত হয়ে আরও ১ জন মারা গেছেন। এ সময়ে এই ভাইরাসে আক্রান্ত শনাক্ত হয়েছেন ১১২ জন। আজ ১ জনের মৃত্যু দিয়ে দেশে মোট মৃতের সংখ্যা দাঁড়ালো ২১ জন। দেশে এ পর্যন্ত করোনা আক্রান্ত ৩৩০ জন রোগী শনাক্ত হয়েছে।
১০ এপ্রিল, দেশে করোনা ভাইরাসে আক্রান্ত হয়ে গত ২৪ ঘণ্টায় আরো ৬ জনের মৃত্যু হয়েছে। এ নিয়ে মোট মৃত্যুর সংখ্যা ২৭ জনে পৌঁছালো। এছাড়াও নতুন করে আরো ৯৪ জনের দেহে করোনার উপস্থিতি শনাক্ত করা গেছে। এ নিয়ে মোট করোনা আক্রান্তের সংখ্যা দাঁড়ালো ৪২৪।
১১ এপ্রিল, গত ২৪ ঘণ্টায় দেশে করোনাভাইরাসে আক্রান্ত হয়ে মারা গেছেন আরও ৩ জন। এ নিয়ে মোট মৃতের সংখ্যা দাঁড়ালো ৩০ জন। এ সময়ে এই ভাইরাসে আক্রান্ত শনাক্ত হয়েছেন আরও ৫৮ জন। সব মিলে দেশে এ পর্যন্ত করোনা আক্রান্ত ৪৮২ জন রোগী শনাক্ত হয়েছেন। নতুন করে সুস্থ হয়েছেন ৩ জন।
১২ এপ্রিল, দেশে করোনা ভাইরাসে আক্রান্ত হয়ে গত ২৪ ঘণ্টায় আরো ৪ জনের মৃত্যু হয়েছে। এ নিয়ে মোট মৃত্যুর সংখ্যা ৩৪ জনে পৌঁছালো। এছাড়াও নতুন করে আরো ১৩৯ জনের দেহে করোনার উপস্থিতি শনাক্ত করা গেছে। এ নিয়ে মোট করোনা আক্রান্তের সংখ্যা দাঁড়ালো ৬২১। নতুন করে ৩ জন সুস্থ হওয়ায় মোট সুস্থের সংখ্যা দাঁড়ালো ৩৯।
১৩ এপ্রিল, গত ২৪ ঘণ্টায় করোনায় মৃত্যু হয়েছে ৫ জনের। দেশে মোট মৃত্যু হয়েছে ৩৯ জনের। এসময়ের মধ্যে শনাক্ত রোগীর সংখ্যা ১৮২। এ নিয়ে মোট শনাক্ত রোগীর সংখ্যা ৮০৩। গত ২৪ ঘণ্টায় নমুনা পরীক্ষা করা হয়েছে ৯৭০টি। মোট নমুনা পরীক্ষা করা হয়েছে ১০,৬২৩টি।
১৫ এপ্রিল, করোনাভাইরাসে আক্রান্ত হয়ে সারা দেশে গত ২৪ ঘণ্টায় আরও ৪ জনের মৃত্যু হয়েছে। মৃতদের মধ্যে রয়েছে সিলেট এমএজি ওসমানী মেডিকেল কলেজ হাসপাতালের সহকারী অধ্যাপক ডা. মো. মঈন উদ্দিন, যিনি দেশে করোনাভাইরাসে আক্রান্ত হয়ে মৃত্যুবরণ করা একমাত্র ডাক্তার। এছাড়া এই সময়ে নতুন করে আক্রান্ত হয়েছেন ২১৯ জন। এ নিয়ে করোনায় মোট মারা গেলেন ৫০ জন। আর আক্রান্তের সংখ্যা দাঁড়ালো ১,২৩১ জনে। গত ২৪ ঘণ্টায় সুস্থ হয়েছেন ৭ জন। এ নিয়ে মোট সুস্থ হলেন ৪৯ জন।
১৬ এপ্রিল, গত ২৪ ঘণ্টায় দেশে করোনাভাইরাসে আক্রান্ত হয়ে আরও ১০ জন মারা গেছেন। এ সময়ে নতুন করে আক্রান্ত শনাক্ত হয়েছেন ৩৪১ জন। দেশে মোট মৃতের সংখ্যা দাঁড়ালো ৬০ জন। দেশে এ পর্যন্ত করোনা আক্রান্ত ১,৫৭২ জন রোগী শনাক্ত হয়েছে।
১৭ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ১৫ জন মারা গেছেন। এ নিয়ে মৃতের সংখ্যা ৭৫। এ ছাড়া, নতুন আক্রান্ত হয়েছেন ২৬৬ জন। মোট আক্রান্তের সংখ্যা বেড়ে ১,৮৩৮ জনে দাঁড়িয়েছে।
১৮ এপ্রিল, বাংলাদেশে গত ২৪ ঘণ্টায় ৩০৬ জন কোভিড-১৯ আক্রান্ত হয়েছেন। এই সময়ের মধ্যে মৃত্যু হয়েছে ৯ জনের। এ নিয়ে দেশটিতে মোট আক্রান্ত হলেন ২,১৪৪ জন এবং করোনাভাইরাসে আক্রান্ত হয়ে মৃত্যু হয়েছে সর্বমোট ৮৪ জনের। এছাড়াও নতুন করে ৮ জন সুস্থ হওয়ায় মোট সুস্থের সংখ্যা দাঁড়ালো ৬৬।
১৯ এপ্রিল, গত ২৪ ঘণ্টায় দেশে করোনাভাইরাসে আক্রান্ত হয়ে আরও ৭ জন মারা গেছেন। এ সময়ে নতুন করে আক্রান্ত শনাক্ত হয়েছেন ৩১২ জন। দেশে মোট মৃতের সংখ্যা দাঁড়ালো ৯১ জন। দেশে এ পর্যন্ত করোনা আক্রান্ত ২,৪৫৬ জন রোগী শনাক্ত হয়েছে। নতুন করে ৯ জন সুস্থ হওয়ায় মোট সুস্থের সংখ্যা দাঁড়ালো ৭৫ জন।
২০ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ১০ জন মারা গেছেন। এ নিয়ে মৃতের সংখ্যা ১০১। নতুন আক্রান্ত হয়েছেন ৪৯২ জন। মোট আক্রান্তের সংখ্যা বেড়ে ২,৯৪৮ জনে দাঁড়িয়েছে। এছাড়া নতুন করে সুস্থ হয়েছেন আরও ১০ জন। এ নিয়ে মোট ৮৫ জন করোনা রোগী সুস্থ হলেন।
২১ এপ্রিল, গত ২৪ ঘণ্টায় করোনায় মৃত্যু হয়েছে ৯ জনের। এ নিয়ে দেশে মোট মৃত্যু হয়েছে ১১০ জনের। এসময়ের মধ্যে নতুন শনাক্ত রোগীর সংখ্যা ৪৩৪ জন। এ নিয়ে মোট শনাক্ত রোগীর সংখ্যা ৩,৩৮২ জন। এছাড়া নতুন করে সুস্থ হয়েছেন আরও ২ জন। এ নিয়ে মোট ৮৭ জন করোনা রোগী সুস্থ হলেন। গত ২৪ ঘণ্টায় নমুনা পরীক্ষা করা হয়েছে ২,৯৭৪টি। মোট নমুনা পরীক্ষা করা হয়েছে ২৯,৫৭৮টি।
২২ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ১০ জন মারা গেছেন। এ নিয়ে মৃতের সংখ্যা ১২০। নতুন আক্রান্ত শনাক্ত হয়েছেন ৩৯০ জন। মোট আক্রান্তের সংখ্যা বেড়ে ৩,৭৭২ জনে দাঁড়িয়েছে। এছাড়া নতুন করে সুস্থ হয়েছেন আরও ৫ জন। এ নিয়ে মোট ৯২ জন করোনা আক্রান্ত রোগী সুস্থ হলেন। গত ২৪ ঘণ্টায় নমুনা পরীক্ষা করা হয়েছে ৩,০৯৬টি। মোট নমুনা পরীক্ষা করা হয়েছে ৩২,৬৭৪টি ।
২৪ এপ্রিল,করোনাভাইরাসে আক্রান্ত হয়ে গত ২৪ ঘণ্টায় দেশে আরও ৪ জন মারা গেছেন। দেশে মোট মৃতের সংখ্যা বেড়ে বর্তমানে ১৩১ । গত ২৪ ঘণ্টায় সুস্থ হয়ে বাড়ি ফিরে গেছেন ৪ জন। এখন পর্যন্ত দেশে মোট সুস্থ হয়েছেন ১১২ জন।
২৫ এপ্রিল, গত ২৪ ঘণ্টায় দেশে করোনাভাইরাসে আক্রান্ত হয়ে আরও ৯ জন মারা গেছেন। এ নিয়ে দেশে মোট মৃতের সংখ্যা দাঁড়ালো ১৪০ জন। এ সময়ে নতুন করে আক্রান্ত শনাক্ত হয়েছেন ৩০৯ জন। এ নিয়ে দেশে এখন পর্যন্ত করোনা আক্রান্ত ৪,৯৯৮ জন রোগী শনাক্ত হয়েছে। মোট সুস্থের সংখ্যা ১১২ জন।
২৬ এপ্রিল, গত ২৪ ঘণ্টায় করোনায় মৃত্যু হয়েছে ৫ জনের। এ নিয়ে দেশে মোট মৃত্যু হয়েছে ১৪৫ জনের। এসময়ের মধ্যে নতুন শনাক্ত রোগীর সংখ্যা ৪১৮ জন। এ নিয়ে মোট শনাক্ত রোগীর সংখ্যা ৫,৪১৬ জন। এছাড়া নতুন করে সুস্থ হয়েছেন আরও ৯ জন। এ নিয়ে মোট ১২২ জন করোনা রোগী সুস্থ হলেন। গত ২৪ ঘণ্টায় নমুনা পরীক্ষা করা হয়েছে ৩,৪৭৬টি। মোট নমুনা পরীক্ষা করা হয়েছে ৪৬,৫৮৯টি।
২৭ এপ্রিল, দেশে গত ২৪ ঘণ্টায় করোনায় মৃত্যু হয়েছে আরও ৭ জনের। এ নিয়ে দেশে মোট মৃত্যু হয়েছে ১৫২ জনের। এসময়ের মধ্যে নতুন শনাক্ত রোগীর সংখ্যা ৪৯৭ জন। এ নিয়ে মোট শনাক্ত রোগীর সংখ্যা ৫,৯১৩ জন। এছাড়া নতুন করে সুস্থ হয়েছেন আরও ৯ জন। এ নিয়ে মোট ১৩১ জন করোনা রোগী সুস্থ হলেন। গত ২৪ ঘণ্টায় নমুনা পরীক্ষা করা হয়েছে ৩,৮১২টি। মোট নমুনা পরীক্ষা করা হয়েছে ৫০,৪০১টি।
২৮ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ৩ জন মারা গেছেন। এ নিয়ে মৃতের সংখ্যা ১৫৫। নতুন আক্রান্ত শনাক্ত হয়েছেন ৫৪৯ জন। মোট আক্রান্তের সংখ্যা বেড়ে ৬,৪৬২ জনে দাঁড়িয়েছে। এছাড়া নতুন করে সুস্থ হয়েছেন আরও ৮ জন। এ নিয়ে মোট ১৩৯ জন করোনা আক্রান্ত রোগী সুস্থ হলেন।গত ২৪ ঘণ্টায় নমুনা পরীক্ষা করা হয়েছে ৪,৩৩২টি। মোট নমুনা পরীক্ষা করা হয়েছে ৫৪,৭৩৩টি।
২৯ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ৮ জন মারা গেছেন। এ নিয়ে মৃতের সংখ্যা ১৬৩। নতুন আক্রান্ত শনাক্ত হয়েছেন ৬৪১ জন। মোট আক্রান্তের সংখ্যা বেড়ে ৭,১০৩ জনে দাঁড়িয়েছে। এছাড়া নতুন করে সুস্থ হয়েছেন আরও ১১ জন। এ নিয়ে মোট ১৫০ জন করোনা আক্রান্ত রোগী সুস্থ হলেন।গত ২৪ ঘণ্টায় নমুনা পরীক্ষা করা হয়েছে ৪,৯৬৮টি। মোট নমুনা পরীক্ষা করা হয়েছে ৫৯,৭০১টি।
৩০ এপ্রিল, করোনাভাইরাসে আক্রান্ত হয়ে গত ২৪ ঘণ্টায় দেশে আরও ৫ জন মারা গেছেন। এ নিয়ে মৃতের সংখ্যা ১৬৮। নতুন আক্রান্ত শনাক্ত হয়েছেন ৫৬৪ জন। মোট আক্রান্তের সংখ্যা বেড়ে ৭,৬৬৭ জনে দাঁড়িয়েছে। এছাড়া নতুন করে সুস্থ হয়েছেন আরও ১০ জন। এ নিয়ে মোট ১৬০ জন করোনা আক্রান্ত রোগী সুস্থ হলেন।গত ২৪ ঘণ্টায় নমুনা পরীক্ষা করা হয়েছে ৪,৯৬৫টি। মোট নমুনা পরীক্ষা করা হয়েছে ৬৪,৬৬৬টি।
মে
১ মে, গত ২৪ ঘণ্টায় দেশে করোনাভাইরাসে আক্রান্ত হয়ে আরও ২ জন মারা গেছেন। এ নিয়ে দেশে মোট মৃতের সংখ্যা দাঁড়ালো ১৭০ জন। এ সময়ে নতুন করে আক্রান্ত শনাক্ত হয়েছেন ৫৭১ জন। আজ দেশে প্রথম কোনো সংসদ সদস্য করোনাভাইরাসে আক্রান্ত হওয়ার খবর পাওয়া গেছে। যার নাম মো. শহীদুজ্জামান সরকার এবং তিনি নওগাঁ–২ আসনের সংসদ সদস্য। এছাড়া নতুন করে সুস্থ হয়েছেন আরও ১৪ জন। এ নিয়ে মোট ১৭৪ জন করোনা আক্রান্ত রোগী সুস্থ হলেন।
২ মে, করোনাভাইরাসে আক্রান্ত হয়ে গত ২৪ ঘণ্টায় দেশে আরও ৫ জন মারা গেছেন। এ নিয়ে মৃতের সংখ্যা ১৭৫। নতুন আক্রান্ত শনাক্ত হয়েছেন ৫৫২ জন। মোট আক্রান্তের সংখ্যা বেড়ে ৮,৭৯০ জনে দাঁড়িয়েছে। এছাড়া নতুন করে সুস্থ হয়েছেন আরও ৩ জন। এ নিয়ে মোট ১৭৭ জন করোনা আক্রান্ত রোগী সুস্থ হলেন। গত ২৪ ঘণ্টায় নমুনা পরীক্ষা করা হয়েছে ৫,৮২৭টি। মোট নমুনা পরীক্ষা করা হয়েছে ৭৬,০৬৬টি।
৩ মে, গত ২৪ ঘণ্টায় দেশে করোনাভাইরাসে আক্রান্ত হয়ে আরও ২ জন মারা গেছেন। এ নিয়ে দেশে মোট মৃতের সংখ্যা দাঁড়ালো ১৭৭ জন। এ সময়ে নতুন করে আক্রান্ত শনাক্ত হয়েছেন ৬৬৫ জন। মোট আক্রান্তের সংখ্যা বেড়ে ৯,৪৫৫ জনে দাঁড়িয়েছে। এছাড়া নতুন করে সুস্থ হয়েছেন আরও ৮৮৬ জন। এ নিয়ে মোট ১,০৬৩ জন করোনা আক্রান্ত রোগী সুস্থ হলেন। যদিও বিবিসি বাংলার এক প্রতিবেদনে একদিনে এত সংখ্যক রোগী সুস্থ হবার বিষয়ে কিছুটা বিস্ময় প্রকাশ করেছেন, যেখানে গত দিনেগুলতে খুব অল্পসংখ্যক রোগী সুস্থ হয়েছেন।উল্লেখ্য, গতকাল পর্যন্ত মোট সুস্থ হবার ঘটনা ছিল মাত্র ১৭৭টি।
৪ মে, করোনাভাইরাসে আক্রান্ত হয়ে গত ২৪ ঘণ্টায় দেশে আরও ৫ জন মারা গেছেন। এ নিয়ে মৃতের সংখ্যা ১৮২। নতুন আক্রান্ত শনাক্ত হয়েছেন ৬৮৮ জন। মোট আক্রান্তের সংখ্যা বেড়ে ১০,১৪৩ জনে দাঁড়িয়েছে। এছাড়া নতুন করে সুস্থ হয়েছেন আরও ১৪৭ জন। এ নিয়ে মোট ১,২০৯ জন করোনা আক্রান্ত রোগী সুস্থ হলেন। গত ২৪ ঘণ্টায় নমুনা পরীক্ষা করা হয়েছে ৬,২০৭টি। মোট নমুনা পরীক্ষা করা হয়েছে ৮৭,৬৪১টি।
৫ মে, গত ২৪ ঘণ্টায় দেশে করোনাভাইরাসে আক্রান্ত হয়ে আরও ১ জন মারা গেছেন। এ নিয়ে দেশে মোট মৃতের সংখ্যা দাঁড়ালো ১৮৩ জন। এ সময়ে নতুন করে আক্রান্ত শনাক্ত হয়েছেন ৭৮৬ জন। মোট আক্রান্তের সংখ্যা বেড়ে ১০,৯২৯ জনে দাঁড়িয়েছে। এছাড়া নতুন করে সুস্থ হয়েছেন আরও ১৯৩ জন। এ নিয়ে মোট ১৪০৩ জন করোনা আক্রান্ত রোগী সুস্থ হলেন।
৬ মে, গত ২৪ ঘণ্টায় দেশে করোনাভাইরাসে আক্রান্ত হয়ে আরও ৩ জন মারা গেছেন। এ নিয়ে দেশে মোট মৃতের সংখ্যা দাঁড়ালো ১৮৬ জন। এ সময়ে নতুন করে আক্রান্ত শনাক্ত হয়েছেন ৭৯০ জন। মোট আক্রান্তের সংখ্যা বেড়ে ১১,৭১৯ জনে দাঁড়িয়েছে। এছাড়া নতুন করে হয়েছেন আরও ৩৭৭ জন। ফলে মোট সুস্থের সংখ্যা দাঁড়ালো ১৭৮০ জন।
৭-৯ মে, গত ৭ মে থেকে ৯ মে পর্যন্ত দেশে করোনাভাইরাসে আক্রান্ত রোগী মারা গেছে যথাক্রমে ১৩ জন, ৭ জন এবং ৮ জন। এ নিয়ে দেশে মোট মৃতের সংখ্যা দাঁড়ালো ২১৪ জন। এ সময়ে নতুন করে আক্রান্ত শনাক্ত হয়েছেন যথাক্রমে ৭০৬ জন, ৭০৯ জন এবং ৬৩৬ জন। এ নিয়ে মোট আক্রান্তের সংখ্যা বেড়ে ১৩,৭৭০ জনে দাঁড়িয়েছে। এছাড়া নতুন করে হয়েছেন যথাক্রমে ১৩০ জন, ১৯১ জন এবং ৩১৩ জন। ফলে মোট সুস্থের সংখ্যা দাঁড়ালো ২,৪১৪ জন। এ পর্যন্ত মোট নমুনা পরীক্ষা করা হয়েছে ১১৬,৯১৯টি।
১০-১৫ মে, গত ১০ মে থেকে ১৫ মে পর্যন্ত দেশে করোনাভাইরাসে আক্রান্ত রোগী মারা গেছে যথাক্রমে ১৪ জন, ১১ জন, ১১ জন, ১৯ জন, ১৪ জন এবং ১৫ জন। এ নিয়ে দেশে মোট মৃতের সংখ্যা দাঁড়ালো ২৯৮ জন। এ সময়ে নতুন করে আক্রান্ত শনাক্ত হয়েছেন যথাক্রমে ৮৮৭ জন, ১০৩৪ জন, ৯৬৯ জন, ১১৬২ জন, ১০৪১ জন এবং ১২০২ জন। এ নিয়ে মোট আক্রান্তের সংখ্যা বেড়ে ২০,০৬৫ জনে দাঁড়িয়েছে। ১৫ মে দেশে মোট আক্রান্তের সংখ্যা ২০,০০০ ছাড়িয়েছে। এছাড়া নতুন করে সুস্থ হয়েছেন যথাক্রমে ২৩৬ জন, ২৫২ জন, ২৪৫ জন, ২১৪ জন, ২৪২ জন এবং ২৭৯ জন। ফলে মোট সুস্থের সংখ্যা দাঁড়ালো ৩,৮৮২ জন। এ পর্যন্ত মোট নমুনা পরীক্ষা করা হয়েছে ১,৬০,৫১২টি।
১৬-১৭ মে, ১৬-১৭ মে দেশে নিশ্চিত করোনাভাইরাসে আক্রান্ত হয়ে মারা গেছেন যথাক্রমে ১৬ এবং ১৪ জন। এ নিয়ে দেশে মোট মৃতের সংখ্যা দাঁড়ালো ৩২৮ জন। ১৬ মে দেশে মোট মৃতের সংখ্যা ৩০০ ছাড়িয়েছে। এ সময়ে নতুন করে আক্রান্ত শনাক্ত হয়েছেন যথাক্রমে ৯৩০ জন এবং ১২৭৩ জন। এ নিয়ে মোট আক্রান্তের সংখ্যা বেড়ে ২২,২৬৮ জনে দাঁড়িয়েছে। এছাড়া নতুন করে সুস্থ হয়েছেন যথাক্রমে ২৩৫ জন এবং ২৫৬ জন। ফলে মোট সুস্থের সংখ্যা দাঁড়িয়েছে ৪,৩৭৩ জন। এ পর্যন্ত মোট নমুনা পরীক্ষা করা হয়েছে ১,৭৫,২২৮ টি।
১৮-২৬ মে, গত ১৮ মে থেকে ২৬ মে পর্যন্ত দেশে করোনাভাইরাসে আক্রান্ত রোগী মারা গেছে যথাক্রমে ২১ জন, ২১ জন, ১৬ জন, ২২ জন, ২৪ জন, ২০ জন, ২৮ জন, ২১ জন এবং ২১ জন। এ নিয়ে দেশে মোট মৃতের সংখ্যা দাঁড়ালো ৫২২ জন। এ সময়ে নতুন করে আক্রান্ত শনাক্ত হয়েছেন যথাক্রমে ১,৬০২ জন, ১,২৫১ জন, ১,৬১৭ জন, ১,৭৭৩ জন, ১,৬৯৪ জন, ১,৮৭৩ জন, ১,৫৩২ জন, ১,৯৭৫ জন এবং ১,১৬৬ জন। এ নিয়ে মোট আক্রান্তের সংখ্যা বেড়ে ৩৬,৭৫১ জনে দাঁড়িয়েছে। ২৫ মে দেশে করোনাভাইরাসে আক্রান্ত হয়ে মৃতের সংখ্যা ৫০০ ছাড়িয়েছে। এছাড়া এই সময়ে নতুন করে সুস্থ হয়েছেন যথাক্রমে ২১২ জন, ৪০৮ জন, ২১৪ জন, ‌৩৯৫ জন, ৪১৫ জন, ৪৩৩ জন এবং ২৪৫ জন। ফলে মোট সুস্থের সংখ্যা দাঁড়ালো ৭,৫৭৯ জন। এ পর্যন্ত মোট নমুনা পরীক্ষা করা হয়েছে ২,৫৮,৪৫১টি।
২৭-৩১ মে, গত ২৭ মে থেকে ৩১ মে পর্যন্ত দেশে করোনাভাইরাসে আক্রান্ত রোগী মারা গেছে যথাক্রমে ২২ জন, ১৫ জন, ২৩ জন, ২৮ জন এবং ৪০ জন। এ নিয়ে দেশে মোট মৃতের সংখ্যা দাঁড়ালো ৬৫০ জন। এ সময়ে নতুন করে আক্রান্ত শনাক্ত হয়েছেন যথাক্রমে ১,৫৪১ জন, ২,০২৯ জন, ২,৫২৩ জন, ১,৭৬৪ জন এবং ২,৫৪৫ জন। এ নিয়ে মোট আক্রান্তের সংখ্যা বেড়ে ৪৭,১৫৩ জনে দাঁড়িয়েছে। ৩১ মে দেশে করোনাভাইরাসে আক্রান্ত হয়ে মৃতের সংখ্যা ৬৫০ ছাড়িয়েছে। এছাড়া এই সময়ে নতুন করে সুস্থ হয়েছেন যথাক্রমে ৩৬৪ জন, ৫০০ জন, ৫৯০ জন, ‌৩৬০ জন এবং ৪০৬ জন। ফলে মোট সুস্থের সংখ্যা দাঁড়ালো ৯,৭৮১ জন। এ পর্যন্ত মোট নমুনা পরীক্ষা করা হয়েছে ৩,০৮,৯৩০টি।
জুন
১-৭ জুন, গত ১ জুন থেকে ৭ জুন পর্যন্ত দেশে করোনাভাইরাসে আক্রান্ত রোগী মারা গেছে যথাক্রমে ২২ জন, ৩৭ জন, ৩৭ জন, ৩৫ জন, ৩০ জন, ৩৫ জন এবং ৪২ জন। এ নিয়ে দেশে মোট মৃতের সংখ্যা দাঁড়ালো ৮৮৮ জন। এ সময়ে নতুন করে আক্রান্ত শনাক্ত হয়েছেন যথাক্রমে ২,৩৮১ জন, ২,৯১১ জন, ২,৬৯৫ জন, ২,৪২৩ জন, ২,৮২৮ জন, ২,৬৩৫ জন এবং ২,৭৪৩ জন। এ নিয়ে মোট আক্রান্তের সংখ্যা বেড়ে ৬৫,৭৬৯ জনে দাঁড়িয়েছে। এছাড়া এই সময়ে নতুন করে সুস্থ হয়েছেন যথাক্রমে ৮১৬ জন, ৫২৩ জন, ৪৭০ জন, ‌৫৭১ জন, ৬৪৩ জন, ৫২১ জন এবং ৫৭৮ জন। ফলে মোট সুস্থের সংখ্যা দাঁড়ালো ১৩,৯০৩ জন। এ পর্যন্ত মোট নমুনা পরীক্ষা করা হয়েছে ৩,৯৭,৯৮৭টি।